| *Metal Gear Solid* |
| --- |
|  |
| Kūrėjas | Konami |
| Leidėjas | Konami (PS)Microsoft Game Studios (Win) |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | 1998 m. rugsėjo 3 d. (Playstation)2000 m. rugsėjo 24 d. (Windows) |
|
| Žanras (-ai) | Stealth / Action |
| Režimas | Vieno žaidėjo |
|
| Reitingai | 15+ |
| **Platforma** | PlayStation, Microsoft Windows |
| Versija | 1.0 |
| Variklis |  |
| Reikalavimai | Pentium II 233 MHz CPU32 MB RAM4 MB vaizdo plokštėDirectX v. 7.0A |
| Platinimas | CD-ROM |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys | Metal Gear Solid 2: Sons of Liberty Metal Gear Solid 3: Snake Eater Metal Gear Solid: Portable Ops Metal Gear Solid 4: Guns of the Patriots |
| www.konami.jp/gs/game/mgs/ |

**Metal Gear Solid** (jap. メタルギアソリッド = *Metaru Gia Soriddo*, sutrump. **MGS**) – stealth / action žanro kompiuterinis žaidimas, sukurtas kompanijos „Konami" ir 1998 m. išleistas PlayStation žaidimų konsolei. Asmeniniams kompiuteriams skirtą versiją „Microsoft Game Studios" išleido 2000 m.

Tai MSX2 kompiuteriui skirtų žaidimų *Metal Gear* ir *Metal Gear 2: Solid Snake* tęsinys; trečioji *Metal Gear* serijos dalis.

Apžvalga
--------

Solid Snake laukia savo priešo
Metal Gear Solid žaidimo veiksmas vyksta 2005 m. Aliaskoje, karinėje bazėje-saloje *Shadow Moses*. Pagrindinis žaidimo veikėjas yra į atsargą išėjęs slaptasis agentas Solid Snake, specialiai pakviestas vienai užduočiai. Prieš užduoties vykdymą Snake susitinka su senu draugu Roy Campbell, kuris taip pat buvo išėjęs į atsargą ir buvo specialiai pakviestas šiai užduočiai JAV Gynybos departamento. *Shadow Moses* – tai slapta JAV karinė bazė, kurioje su kompanijų „DARPA" ir „ArmsTech" pagalba buvo kuriamas atominis ginklas. Prieš 5 valandas nuo Snake ir Roy susitikimo slapta teroristų grupuotė „FOX-HOUND" užgrobia šią bazę, kai joje atliekama viena paskutiniųjų ginklo patikrų. Teroristai grasina atominiu ginklu ir reikalauja JAV per 24 valandas atiduoti legendinio kario Big Boss kūno likučius, žuvusio prieš 6 metus. Snake gauna dvi užduotis: išgelbėti įkaitais laikomus „DARPA" ir „ArmsTech" vadovus bei išsiaiškinti, ar teroristai tikrai turi realią galimybę paleisti atominį ginklą. Tiesa, kiek vėliau paaiškėja ir dar viena užduotis – išgelbėti Roy dukterėčią Meryl Silverburgh. Tačiau tai tik pradinė veikėjų situacija, kuri žaidimo eigoje smarkiai ir dažnai keičiasi.

Solid Snake žaidime turi savo ginklų ir daiktų inventorius, kuriuose yra daug ginklų, cigarečių pakelis, žiūronai, infraraudonųjų spindulių sensorius, vaistinėlės, maistas ir kt. Žaidimas yra simuliacinio režimo, tad žaidėjas pats gali rinktis, kuris žaidimo būdas jam priimtiniausias – ar visus sutiktus priešus išžudyti, ar užmigdyti, ar tyliai visus juos apeiti. Snake gali pastuksenti į sieną, taip atkreipdamas netoliese esančių priešų dėmesį. Pagrindinis veikėjas moka plaukti, ropoti, muštis ir smaugti savo priešus. Jeigu veikėjas yra pastebimas priešo, šis pirmiausia bando susisiekti su savo draugais ir skelbia aliarmą, Aliarmas atšaukiamas tik tada, kai priešai neberanda Snake arba kai jie visi išžudomi.

Metal Gear Solid žaidime didelis dėmesys skiriamas siužeto ir visų veikėjų gyvenimo istorijai. Dėl siužeto šis žaidimas yra gilus ir jausmingas iš daugelio kritikų pažiūrų.

Siužetas
--------

*Metal Gear REX*

DĖMESIO: *toliau atskleidžiamos kūrinio detalės*

Veiksmas vyksta Aliaskoje, vasario mėnesį, 2005 m. teroristų grupė „FOXHOUND" pradeda kurti atominį ginklą *Metal Gear REX*, kuriuo planuoja grasinti JAV prezidentui.
Senas Solid Snake draugas pulkininkas Roy Campbell paprašo legendinio samdinio Solid Snake dalyvauti operacijoje prieš teroristus. Solid Snake sutinka su Campbell prašymu ir keliauja į teroristų karinę bazę „Shadow Moses" sunaikinti *Metal Gear REX*. Patekęs į bazę, Solid Snake susitinka su slapta agente Meryl Silverburgh ir kartu su ja bando rasti ir sunaikinti atominį ginklą *REX*. Meryl yra sužeidžiama Solid Snake biologinio brolio Liquid Snake. Tada Solid Snake su savo draugu mokslininku Hal „Otacon" Emmerich nužudo savo brolį Liquid Snake ir sunaikina *Metal Gear REX* ginklą.

Veikėjai
--------

*Pagrindinis straipsnis – Metal Gear Solid veikėjai*.
### Pagrindiniai veikėjai

* Solid Snake
* Meryl Silverburgh
* Gray Fox
* Hal «Otacon» Emmerich

### Teroristų grupės FOXHOUND nariai

* Liquid Snake
* Revolver Ocelot
* Sniper Wolf
* Psycho Mantis
* Vulkan Raven
* Decoy Octopus

### Solid Snake draugai

* Roy Campbell
* Master Miller
* Mei Ling
* Naomi Hunter
* Nastasha Romanenko

### Kiti veikėjai

* Donald Anderson
* Kenneth Baker
* Jim Houseman
* Johnny Sasaki

Taip pat skaitykite
-------------------

* Metal Gear Solid Mobile

Nuorodos
--------

* http://www.konami.jp/ oficiali žaidimo Metal Gear Solid svetainė (JP).
* Archyvuota kopija 2012-09-19 iš Wayback Machine projekto. kita žaidimo svetainė **(**angl.**)**.

  


v • a • r **Metal Gear** 

|  |  |
| --- | --- |
| Žaidimai | Metal Gear • MG 2: Solid Snake • MGS  • MGS 2: Sons of Liberty  • MGS3: Snake Eater  • MGS: Portable Ops • MGS4: Guns of the Patriots |
| Pagrindiniai veikėjai | Solid Snake • Raiden • Big Boss |
| Kiti žaidimai | Snake's Revenge • MG: Ghost Babel • Metal Gear Acid • Metal Gear Acid 2 • Metal Gear Mobile  • Metal Gear Solid Acid Mobile |
| Veikėjai | MGS • MGS2 • MGS3 • MGSPO • MGS4 |